b'\n_START_ARTICLE_\nEnsiklopedya\n_START_PARAGRAPH_\nAng isang ensiklopedya, ensiklopidya, ensayklopidya, o ensayklopidiya (Ingles: encyclopedia) ay isang koleksiyon ng mga kaalaman ng tao._NEWLINE_Ang terminong ito ay nagmula sa salitang Griyego na \xce\xb5\xce\xb3\xce\xba\xcf\x8d\xce\xba\xce\xbb\xce\xb9\xce\xbf\xcf\x82 \xcf\x80\xce\xb1\xce\xb9\xce\xb4\xce\xb5\xce\xaf\xce\xb1, enkyklios paideia ("sa loob ng sirkulo ng pagturo"). Mula sa salitang \xce\xb5\xce\xb3\xce\xba\xcf\x8d\xce\xba\xce\xbb\xce\xb9\xce\xbf\xcf\x82, na may ibig sabihing hugis sirkito na binubuo ng mga salitang \xce\xba\xcf\x8d\xce\xba\xce\xbb\xce\xbf\xcf\x82 o sirkito at \xcf\x80\xce\xb1\xce\xb9\xce\xb4\xce\xb5\xce\xaf\xce\xb1, o instruksiyon._NEWLINE_Ang mga ensiklopedya ay maaaring naglalaman ng malawak na kaalaman sa iba\'t ibang larangan (Ang Encyclop\xc3\xa6dia Britannica ay isang kilalang halimbawa), or maaring naglalaman lamang patungkol sa isang partikular na larangan (tulad ng mga ensiklopedya ng medisina o pilosopiya). Mayroon din mga ensiklopedya na naglalaman ng paksa tungkol sa isang partikular na kultura o pangbansang panannaw, tulad ng Great Soviet Encyclopedia._NEWLINE_Ang mga tao ay bumuo ng maraming ensiklopedya sa kasaysayan nito, ngunit ang terminong ensiklopedya ay ginamit lamang noong ika-16 daantaon.\n_START_SECTION_\nMga naunang ensiklopedya\n_START_PARAGRAPH_\nMaraming naunang manunulat (tulad ni Aristotle) ang sumubok na isulat ang buong kaalman ng tao. Ngunit si John Harris ay ang madalas na kinikilala sa pagbu noong 1704\xc2\xa0ng format na ginagamit ng mga ensiklopedya ngayon sa pamamagitan ng kanyang Lexicon technicum. Ang doktor na si Sir Thomas Browne ay gumamit ng salitang ensiklopedya upang tawagin ang pinagsamsang refuted Vulgar Errors na tinatawag din bilang Pseudodoxia Epidemica noong 1646 (ika-6 na edisiyon 1676). Ang kinikilalang Encyclop\xc3\xa6dia Britannica ay mayroong mapakumbabang pinagmulaanan: mula 1768 hangang 1771 tatlong tomo ang naipalimbag. Maari na ang pinakakinikilalang sa mga naunang ensiklopedya ay ang French Encyclop\xc3\xa9die ni Jean Baptiste le Rond d\'Alembert at ni Denis Diderot na nabuo noong 1772 (28 tomo, 71,818 na artikulo, 2,885 na larawan o ilustrasyon)._NEWLINE_Ang hirarkiyal na kaayusan at ang paglaki ng mga ensiklopedya ay bagay na bagay sa disk-based o on-line na pormang pangkompyuter, at ang karamihan ng mga nakasulat na ensiklopedya ay lumipat na sa ganitong paraan ng paglimbag sa katapusan ng Ika-20 siglo. Disk-based (kadalasang sa pormang CD-ROM) ay murang murang magagawa at napakadaling dalahin kung saan saan. At maari din magsama ng mga impormasyong hindi magagawa sa nakasulat sa papel na porma tulad ng mga animation, audio, at video. Hyperlinking mula sa mga iba\'t ibang bagay ay malaki din ang naitutulong, dahil makakatipid sa oras sa pagbuklat ng mararaming tomo ng kasulatan. Ang on-line na ensiklopedya ay nagbibigay naman ng impormasyong dynamic - ang mga makabagong impormasyon ay maaring agad-agad na maidadagdag sa dokumento na hindi kaya ng pormang statiko tulad ng galing sa CD-ROM o libro._NEWLINE_Ang mga impormasyon sa nakalimbag na ensiklopedya a nangangailangan ng isang hirarkiyal na kaayusan, at kadalasan ang ginagamit na paraan ay ang pagaayos ng mga impormasyon base sa alphabeto ng mga titulo. Sa pamamagitan ng dynamic na porma, ang ganitong klaseng kaayusan ay hindi na kinakailangan. Ngunit, karamihan ng mga elektronik na ensiklopedya ay nagbibigay pa rin ng kaayusan sa mga artikulo nito tulad ng pagaayos ayon sa paksa o ang pangkaraniwang ayos base sa alphabeto._NEWLINE_Ang artikulong ito ay parte ng Wikipedia, na isang ensiklopedya.\n_START_SECTION_\nPatungkol sa pagbaybay\n_START_PARAGRAPH_\nHindi mali ang mga baybay na encyclopedia, encyclopaedia, o encyclop\xc3\xa6dia. Gayon man sa kasaysayan, kumakatawan sa isang napakalumang pagkakamali ang dalawang nahuli. Ayon sa Oxford English Dictionary, isang "psuedo-Greek" ang baybay na may ae o \xc3\xa6 at "isang anyo na lubusang mali (sinasabing maling pagbasa) na nangyayari sa MSS. ni Quintilian, Pliny, at Galen". Sinusulat ng Oxford English Dictionary na di matagpuan ang \xc3\xa6 sa orihinal na Griyego enkyklios paideia para sa "edukasyong encyclical", isinisalarawan bilang "ang sirkulo ng sining at agham na inaayunan ng mga Griyego bilang kailangan sa isang liberal na edukasyon". _NEWLINE_Pinapahayag ng Oxford English Dictionary na ang baybay na may \xc3\xa6 ay "pinangalagaan na maging lipas na sa pamamagitan ng katotohanan na may pamagat na Latin bilang Encyclop\xc3\xa6dia Britannica ang karamihan ng mga tinatawag na mga gawa. Kinabibilangan ng gayong ensiklopedya ang pinagbigkis na anyo na \xc3\xa6 sa kanyang opisyal na pangalan._NEWLINE_Di bababa sa kalahati ang pagkabanggit sa Oxford English Dictionary sa mga tinatawag na "maling" baybay. Di naghahayag ng pagpili ang Oxford English Dictionary o ang Webster\'s Third New International Dictionary, bagaman nilalagay ng Britanikong Oxford English Dictionary ang anyong \xc3\xa6 sa una, at nilalagay naman Amerikanong Webster sa ikalawa._NEWLINE_Tingnan ang listahan ng mga ensiklopedya para sa mga link sa isang partikular na ensiklopedya.'